Modul
Indhold
Indholdsfortegnelse 🔎︎

# Anvende digitale signaturer

## Få udstedt et certifikat

Du kan få et certifikat fra et nøglecenter. Uanset om du vælger en statslig institution eller et privat selskab er det almindeligt at skulle betale for denne tjeneste, for eksempel når de bekræfter din identitet. Nogle få andre nøglecentre udsteder certifikater uden omkostninger, fx CAcert Open Source projektet, som er baseret på den velkendte og pålidelige Web af Trust model, og hvis popularitet er stigende.

## Administrerer dine certifikater

Hvis du bruger Linux, macOS eller Solaris, må du installere en ny version af Thunderbird eller Firefox. LibreOffice vil derefter tilgå deres certifikatlager.

Hvis du har oprettet forskellige profiler i Thunderbird eller Firefox og du ønsker at bruge certifikater fra en bestemt brugerprofil, skal du vælge profilen i Funktioner - Indstillinger - Sikkerhed - Sti til certifikat. Alternativt kan du sætte miljøvariablen MOZILLA_CERTIFICATE_FOLDER til at pege på mappen der indeholder profilen.

1. Åbn din Webbrowsers indstillingsdialog, vælg afsnittet Avanceret, klik på fanen Certifikater, og vælg derefter Vis certifikater. Dialogen Certifikathåndtering vil vise sig.

2. Importer dit nye rodcertifikat. Vælg derefter certifikatet og rediger det. Aktiver rodcertifikatet til at være betroet, mindst til web- og e-mail-adgang. Dette sikrer, at certifikatet kan underskrive dine dokumenter. Du kan redigere et hvilket som helst mellemliggende certifikat på samme måde, men det er ikke et krav for at underskrive dokumenter.

3. Når du har redigeret de nye certifikater, skal du genstarte LibreOffice.

På Windows-systemer vil LibreOffice tilgå system-certifikatlageret.

Dit private nøgle til den digitale signatur bliver normalt genereret og lagret sikker af Windows som en del af processen for signatur-udstedelse. Først når den udstedende certifikationsmyndighed er sikker på, at din computer har fremstillet den private nøgle og at du har opfyldt alle andre identifikationskrav, bliver den tilsvarende offentlige nøgle underskrevet af certifikationsmyndigheden. Til digitale signaturer hentet over internettet bliver den private nøgle genereret af din browser og deles ikke med certifikationsmyndigheden.

Hvis en privat nøgle er modtaget på anden måde eller du overfører den fra en anden computer, kan du installere den på din windows-pc ved at dobbeltklikke på det private nøglecertifikat og give et krævet kodeord. Denne private kan være kendt af andre (så som en organisatorisk eller offentlig sikkerhedsadministration) afhængigt af, hvordan den udstedt til dig.

Andre menneskers offentlige nøgler brugt til at verificere digitale signaturer på dokumenter eller til at kryptere dokumenter til dem alene, lagres sædvanligvis i dit system sammen med administrationsprogrammer til digitale signaturer. I nogle tilfælde er du nødt til selv at administrere disse offentlige nøglecertifikater.

Almen administration af offentlige og private nøgler på din PC vil variere afhængigt af den windows-version, du arbejder med. Yderligere information finder du ved at emnet "Hjælp og support" til din windows-version og søge på "digital signatur".

## Signere et dokument

1. Vælg Filer - Digitale Signaturer - Digitale Signaturer.

2. En besked gør dig opmærksom på, at du skal gemme dokumentet. Klik på Ja for at gemme filen.

3. Efter at have gemt, ser du dialogen Digitale signaturer. Klik på Tilføj for at føje en offentlig nøgle til dokumentet.

4. I dialogen Vælg certifikat vælger du certifikat og klikker på OK.

5. Du ser igen dialogen Digitale signaturer, hvor du kan tilføje flere certifikater, hvis du vil. Klik på OK for at føje den offentlige nøgle til den gemte fil.

Et signeret dokument viser et ikon på statuslinjen. Du kan dobbeltklikke på ikonet på statuslinjen for at få vist certifikatet.

Resultatet af signaturvalideringen vises på statuslinjen og i dialogen Digital signatur. Der kan være flere dokument- og makrosignaturer i et ODF-dokument. Hvis der er et problem med en signatur vil resultatet af valideringen for denne ene signatur gælde for alle signaturer. Det vil sige, hvis der er ti gyldige signaturer og én ugyldig signatur, så vil statuslinjen og statusfeltet i dialogen markere at signaturen er ugyldig.

## Signering af makroerne i et dokument

Normalt er makroer er del af et dokument. Hvis du signerer et dokument, bliver makroerne i dokumentet automatisk signeret. Hvis du kun vil signere makroerne og ikke dokumentet, skal du gøre følgende:

1. Vælg Funktioner - Makroer - Digital signatur.

2. Anvend signaturen som beskrevet herover for dokumenter.

Når du åbner Basic IDE'et, som indeholder signerede makroer, vil du se et ikon i statuslinjen. Du kan dobbeltklikke på ikonet i statuslinjen for at se certifikatet.

Relaterede emner

Engelsk wikiside om digital signatur

Om digitale signaturer